[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 30.08.2006

COM(2006) 471 τελικό

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 1676/2001 για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές ταινιών τερεφθαλικού πολυαιθυλενίου καταγωγής Ινδίας και Δημοκρατίας της Κορέας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Πλαισιο της πρότασης |

110 | Αιτιολόγηση και στόχοι της πρότασης Η παρούσα πρόταση αφορά την εφαρμογή του κανονισμού (ΕΚ) αριθ. 384/1996 του Συμβουλίου[1] για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία με τον κανονισμό (ΕΚ) αριθ. 2117/2005 του Συμβουλίου[2] (εφεξής «ο βασικός κανονισμός») στο πλαίσιο της διαδικασίας για τις εισαγωγές ταινιών τερεφθαλικού πολυαιθυλενίου (PET) καταγωγής Ινδίας και Δημοκρατίας της Κορέας. |

120 | Γενικό πλαίσιο Η παρούσα πρόταση υποβάλλεται στο πλαίσιο της εφαρμογής του βασικού κανονισμού και αποτελεί προϊόν έρευνας η οποία διεξήχθη σύμφωνα με τις ουσιαστικές και διαδικαστικές απαιτήσεις του βασικού κανονισμού. |

139 | Ισχύουσες διατάξεις στον τομέα που καλύπτεται από την πρόταση Κανονισμός (ΕΚ) αριθ. 1676/2001[3] του Συμβουλίου για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές ταινιών τερεφθαλικού πολυαιθυλενίου καταγωγής Ινδίας και Δημοκρατίας της Κορέας. Κανονισμός (ΕΚ) αριθ. 2597/1999 του Συμβουλίου[4] για την επιβολή οριστικού αντισταθμιστικού δασμού στις εισαγωγές ταινιών τερεφθαλικού πολυαιθυλενίου (ΡΕΤ), καταγωγής Ινδίας, και για την οριστική είσπραξη του επιβληθέντος προσωρινού δασμού. |

141 | Συνεκτικότητα με άλλες πολιτικές και στόχους της Ένωσης Άνευ αντικειμένου. |

Διαβουλευσεισ με τα ενδιαφερομενα μερη και αξιολογηση του αντικτυπου |

Διαβουλεύσεις με τα ενδιαφερόμενα μέρη |

219 | Ο αιτών και ο κοινοτικός κλάδος παραγωγής ενημερώθηκαν σχετικά με τα πορίσματα της εξέτασης και είχαν τη δυνατότητα να υποβάλουν τις παρατηρήσεις τους. |

Συγκέντρωση και χρήση εμπειρογνωμοσύνης |

229 | Δεν κρίθηκε αναγκαία η προσφυγή σε εξωτερική εμπειρογνωμοσύνη. |

230 | Εκτίμηση του αντίκτυπου Η παρούσα πρόταση απορρέει από την εφαρμογή του βασικού κανονισμού. Ο βασικός κανονισμός δεν προβλέπει γενική εκτίμηση του αντίκτυπου, αλλά περιέχει διεξοδικό κατάλογο των όρων που πρέπει να εκτιμηθούν. |

Νομικα στοιχεία της πρότασης |

305 | Συνοπτική παρουσίαση της προτεινόμενης ενέργειας Το άρθρο 1 του κανονισμού (ΕΚ) αριθ. 1676/2001 του Συμβουλίου για την επιβολή οριστικού δασμού αντιντάμπινγκ στις εισαγωγές ταινιών τερεφθαλικού πολυαιθυλενίου (ΡΕΤ) καταγωγής, μεταξύ άλλων, Ινδίας, όπως τροποποιήθηκε με τον κανονισμό (ΕΚ) αριθ. 366/2006 του Συμβουλίου, παρέχει τη δυνατότητα σε ινδούς παραγωγούς-εξαγωγείς οι οποίοι πληρούν ορισμένα κριτήρια να έχουν τη μεταχείριση νέου παραγωγού-εξαγωγέα. Ο ινδός παραγωγός-εξαγωγέας SRF Limited έχει υποβάλει επαρκή στοιχεία που αποδεικνύουν ότι πληροί τα προαναφερόμενα κριτήρια και μπορεί να έχει τη μεταχείριση νέου παραγωγού-εξαγωγέα. Ως εκ τούτου, προτείνεται στο Συμβούλιο να εγκρίνει τη συνημμένη πρόταση κανονισμού, η οποία θα πρέπει να δημοσιευθεί στην Επίσημη Εφημερίδα της Ευρωπαϊκής Ένωσης. |

310 | Νομική βάση Κανονισμός (ΕΚ) αριθ. 384/1996 του Συμβουλίου για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία με τον κανονισμό (ΕΚ) αριθ. 2117/2005 του Συμβουλίου. |

329 | Αρχή επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Συνεπώς, η αρχή της επικουρικότητας δεν ισχύει. |

Αρχή της αναλογικότητας Η παρούσα πρόταση είναι σύμφωνη με την αρχή της αναλογικότητας για τον (τους) ακόλουθο (ους) λόγο (ους). |

331 | Η μορφή της ενέργειας περιγράφεται στον προαναφερόμενο κανονισμό (ΕΚ) αριθ. 1676/2001 του Συμβουλίου για την επιβολή οριστικού δασμού αντιντάμπινγκ στις εισαγωγές ταινιών τερεφθαλικού πολυαιθυλενίου (ΡΕΤ) καταγωγής, μεταξύ άλλων, Ινδίας, όπως τροποποιήθηκε με τον κανονισμό (ΕΚ) αριθ. 366/2006, και δεν αφήνει περιθώριο για τη λήψη απόφασης σε εθνικό επίπεδο. |

332 | Στοιχεία για τον τρόπο με τον οποίο η οικονομική επιβάρυνση και ο διοικητικός φόρτος που αναλαμβάνονται από την Κοινότητα, τον εθνικό δημόσιο τομέα, τις περιφερειακές και τοπικές αρχές, τους οικονομικούς παράγοντες και τους πολίτες θα ελαχιστοποιηθούν και θα είναι αναλογικά προς το στόχο της πρότασης: άνευ αντικειμένου. |

Επιλογή νομικών μέσων |

341 | Προτεινόμενο μέσο: κανονισμός. |

342 | Η χρήση άλλων μέσων δεν θα ήταν σκόπιμη για τον(-ους) ακόλουθο(-ους) λόγο(-ους). Ο προαναφερόμενος κανονισμός δεν προβλέπει τη χρησιμοποίηση άλλων μέσων. |

Δημοσιονομικές επιπτώσεις |

409 | Η πρόταση δεν έχει επιπτώσεις στον κοινοτικό προϋπολογισμό. |

1. Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 1676/2001 για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές ταινιών τερεφθαλικού πολυαιθυλενίου καταγωγής Ινδίας και Δημοκρατίας της Κορέας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/1996 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (εφεξής «ο βασικός κανονισμός»)[5],

τον κανονισμό (ΕΚ) αριθ. 1676/2001 του Συμβουλίου, της 13ης Αυγούστου 2001[6], για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές ταινιών τερεφθαλικού πολυαιθυλενίου καταγωγής Ινδίας και Δημοκρατίας της Κορέας, και ιδίως το άρθρο 1 παράγραφος 3,

την πρόταση που υπέβαλε η Επιτροπή κατόπιν διαβουλεύσεων με τη συμβουλευτική επιτροπή,

Εκτιμώντας τα ακόλουθα:

A. ΠΡΟΗΓΟΥΜΕΝΗ ΔΙΑΔΙΚΑΣΙΑ

(1) Με τον κανονισμό (ΕΚ) αριθ. 1676/2001 το Συμβούλιο επέβαλε οριστικούς δασμούς αντιντάμπινγκ στις εισαγωγές στην Κοινότητα ταινιών τερεφθαλικού πολυαιθυλενίου (ταινιών PET) καταγωγής, μεταξύ άλλων, Ινδίας. Λόγω του μεγάλου αριθμού παραγωγών–εξαγωγέων ταινιών ΡΕΤ στην Ινδία, κατά την έρευνα η οποία οδήγησε στην έκδοση του εν λόγω κανονισμού (εφεξής «αρχική έρευνα») επιλέχθηκε δείγμα παραγωγών-εξαγωγέων σύμφωνα με το άρθρο 17 του βασικού κανονισμού. Υπολογίστηκαν ατομικά περιθώρια ντάμπινγκ που κυμαίνονταν από 0% έως 65,3% για τις εταιρείες που αποτέλεσαν ατομικά αντικείμενο της έρευνας και υπολογίστηκε επίσης περιθώριο ντάμπινγκ 57,7%, σύμφωνα με το άρθρο 9 παράγραφος 6 του βασικού κανονισμού, για τις συνεργαζόμενες εταιρείες που δεν περιλαμβάνονταν στο δείγμα. Στη συνέχεια, επιβλήθηκαν δασμοί αντιντάμπινγκ που κυμαίνονταν από 0% έως 62,6%, ενώ συνεκτιμήθηκαν επίσης οι αντισταθμιστικοί δασμοί που προέκυπταν από τις εξαγωγικές επιδοτήσεις στα ίδια προϊόντα καταγωγής Ινδίας, οι οποίοι ίσχυαν τότε βάσει του κανονισμού (ΕΚ) αριθ. 2597/1999 του Συμβουλίου, της 6ης Δεκεμβρίου 1999[7].

(2) Το Συμβούλιο, με τον κανονισμό (ΕΚ) αριθ. 366/2006, της 27ης Φεβρουαρίου 2006, (εφεξής «ο τροποποιητικός κανονισμός») τροποποίησε το επίπεδο των περιθωρίων ντάμπινγκ που είχαν υπολογιστεί με τον κανονισμό (ΕΚ) αριθ. 1676/2001. Τα νέα περιθώρια ντάμπινγκ κυμαίνονται από 3,2% έως 29,3% και ο νέος δασμός αντιντάμπινγκ κυμαίνεται από 0% έως 18%, πάλι για να συνεκτιμηθούν οι αντισταθμιστικοί δασμοί που προκύπτουν από τις εξαγωγικές επιδοτήσεις στα ίδια προϊόντα καταγωγής Ινδίας, όπως τροποποιήθηκαν βάσει του κανονισμού (ΕΚ) αριθ. 367/2006 του Συμβουλίου, της 27ης Φεβρουαρίου 2006[8], ο οποίος εκδόθηκε ύστερα από επανεξέταση ενόψει της λήξης ισχύος του κανονισμού (ΕΚ) αριθ. 2597/1999.

(3) Επιπλέον, ο κανονισμός (ΕΚ) αριθ. 367/2006 ορίζει αντισταθμιστικό δασμό 19,1% που εφαρμόζεται σε όλες τις άλλες εταιρείες εκτός από εκείνες που αναγράφονται ατομικά στο άρθρο 1 παράγραφος 2 του κανονισμού· το περιθώριο εξαγωγικής επιδότησης για τις εταιρείες αυτές υπολογίζεται στο επίπεδο του 12%.

(4) Το άρθρο 1 παράγραφος 3 του κανονισμού (ΕΚ) αριθ. 1676/2001, όπως τροποποιήθηκε με τον κανονισμό (ΕΚ) αριθ. 366/2006, καθορίζει τρία κριτήρια, όπως αναφέρονται αναλυτικά στην αιτιολογική σκέψη (7) παρακάτω, τα οποία, όταν πληρούνται, δίνουν τη δυνατότητα σε ινδούς παραγωγούς-εξαγωγείς στους οποίους δεν είχαν επιβληθεί μέτρα αντιντάμπινγκ ύστερα από την αρχική έρευνα να έχουν μεταχείριση νέου παραγωγού-εξαγωγέα. Στους αιτούντες που έχουν αυτή τη μεταχείριση αποδίδεται ο ίδιος δασμολογικός συντελεστής όπως στις εταιρείες που είχαν συνεργαστεί στην αρχική έρευνα αλλά δεν είχαν συμπεριληφθεί στο δείγμα. Συνεπώς, υπόκεινται σε δασμό που αντιστοιχεί στο σταθμισμένο μέσο περιθώριο ντάμπινγκ που έχει καθοριστεί για τις εταιρείες που είχαν συμπεριληφθεί στο δείγμα της αρχικής έρευνας, αφού εννοείται ότι δεν λαμβάνονται υπόψη οποιαδήποτε μηδενικά ή ασήμαντα περιθώρια, σύμφωνα με το άρθρο 9 παράγραφος 6 του βασικού κανονισμού.

(5) Κατά την αρχική έρευνα το προαναφερόμενο σταθμισμένο μέσο περιθώριο ντάμπινγκ υπολογίστηκε ως ο σταθμισμένος μέσος όρος των περιθωρίων ντάμπινγκ τριών εταιρειών που συμμετείχαν στη δειγματοληψία, αφού η τέταρτη εταιρεία που περιλαμβανόταν αρχικά στο δείγμα είχε μηδενικό περιθώριο. Το σταθμισμένο μέσο περιθώριο ντάμπινγκ που υπολογίστηκε με τον τρόπο αυτό στην αρχική έρευνα ήταν, όπως αναφέρεται στην αιτιολογική σκέψη (1), 57,7%. Ο τροποποιητικός κανονισμός μειώνει σημαντικά το περιθώριο ντάμπινγκ των τριών προαναφερόμενων εταιρειών. Το νέο σταθμισμένο μέσο περιθώριο ντάμπινγκ που πρέπει να εφαρμόζεται σε εταιρείες που πληρούν τις προϋποθέσεις του άρθρου 1 παράγραφος 3 του κανονισμού (ΕΚ) αριθ. 1676/2001, όπως επανυπολογίστηκε ύστερα από τα πορίσματα του τροποποιητικού κανονισμού είναι επομένως 15,5%.

B. ΑΙΤΗΣΕΙΣ ΝΕΟΥ ΠΑΡΑΓΩΓΟΥ-ΕΞΑΓΩΓΕΑ

(6) Ο ινδός παραγωγός-εξαγωγέας SRF Limited (εφεξής «ο αιτών») υπέβαλε αίτηση για να έχει την ίδια μεταχείριση όπως οι εταιρείες που συνεργάστηκαν στην αρχική έρευνα και δεν περιελήφθησαν στο δείγμα (μεταχείριση νέου παραγωγού-εξαγωγέα»).

(7) Έγινε μια εξέταση προκειμένου να καθοριστεί κατά πόσον ο αιτών πληροί τα κριτήρια ώστε να έχει τη μεταχείριση νέου παραγωγού-εξαγωγέα, όπως ορίζεται στο άρθρο 1 παράγραφος 3 του κανονισμού (ΕΚ) αριθ. 1676/2001 και συγκεκριμένα εξετάστηκε:

- εάν δεν εξήγαγε στην Κοινότητα τα προϊόντα που περιγράφονται στο άρθρο 1 παράγραφος 1 του εν λόγω κανονισμού κατά την περίοδο της αρχικής έρευνας (1 Απριλίου 1999 έως 31 Μαρτίου 2000),

- εάν δεν συνδέεται με εξαγωγείς ή παραγωγούς της Ινδίας, οι οποίοι υπόκεινται στα μέτρα που επιβλήθηκαν με τον κανονισμό

και

- εάν έχει εξαγάγει τα εν λόγω αγαθά μετά την περίοδο της έρευνας ή εάν έχει συνάψει ανέκκλητη συμβατική υποχρέωση να εξαγάγει σημαντικές ποσότητες στην Κοινότητα.

(8) Απεστάλη ερωτηματολόγιο στον αιτούντα και του ζητήθηκε επίσης να αποδείξει με στοιχεία ότι πληροί τα τρία κριτήρια που προαναφέρονται.

(9) Ο αιτών απάντησε στο ερωτηματολόγιο και παρείχε στοιχεία που κρίθηκαν ικανά για να λάβει τη μεταχείριση νέου παραγωγού-εξαγωγέα.

(10) Ο δασμολογικός συντελεστής αντιντάμπινγκ που εφαρμόζεται στον αιτούντα θα πρέπει να βασίζεται στο σταθμισμένο μέσο περιθώριο ντάμπινγκ των μερών που περιλαμβάνονταν στο δείγμα της αρχικής έρευνας, όπως τροποποιήθηκε με τον τροποποιητικό κανονισμό, δηλαδή 15,5%, όπως αναφέρεται στην αιτιολογική σκέψη (5) παραπάνω.

(11) Επειδή, σύμφωνα με το άρθρο 14 παράγραφος 1 του βασικού κανονισμού, κανένα προϊόν δεν υπόκειται ταυτόχρονα σε δασμό αντιντάμπινγκ και σε αντισταθμιστικό δασμό για την αντιμετώπιση της ίδιας κατάστασης που προκύπτει από ντάμπινγκ ή από εξαγωγική επιδότηση, αυτός ο δασμολογικός συντελεστής πρέπει να αφαιρεθεί από το περιθώριο εξαγωγικής επιδότησης του αιτούντος, όπως εξακριβώθηκε από την έρευνα κατά των επιδοτήσεων η οποία οδήγησε στην έκδοση του κανονισμού (ΕΚ) αριθ. 367/2006 (βλέπε αιτιολογική σκέψη (59) του κανονισμού (ΕΚ) αριθ. 366/2006). Εφόσον δεν υπάρχει ατομικός αντισταθμιστικός δασμός για τον αιτούντα, θα πρέπει να εφαρμόζεται ο δασμολογικός συντελεστής που καθορίστηκε για τις λοιπές εταιρείες.

(12) Ο δασμολογικός συντελεστής αντιντάμπινγκ που εφαρμόζεται στον αιτούντα θα πρέπει, επομένως, να υπολογίζεται όπως αναφέρεται στον παρακάτω πίνακα:

Εταιρεία | Περιθώριο εξαγωγ. επιδοτ. | Συνολικό περιθώριο επιδότησης | Περιθώριo ντάμπινγκ | Αντισταθμιστικός δασμός | Δασμός αντιντάμπινγκ | Συνολικός δασμός |

SRF Limited | 12,0 % | 19,1 % | 15,5 % | 19,1 % | 3,5 % | 22,6 % |

(13) Ο αιτών και ο κοινοτικός κλάδος παραγωγής ενημερώθηκαν σχετικά με τα πορίσματα της εξέτασης και είχαν τη δυνατότητα να υποβάλουν τις παρατηρήσεις τους.

(14) Ο αιτών υπέβαλε παρατηρήσεις σχετικά με τον υπολογισμό του περιθωρίου ντάμπινγκ. Οι παρατηρήσεις αυτές ελήφθησαν υπόψη, γεγονός που αντικατοπτρίζεται στα προαναφερόμενα.

(15) Όλα τα άλλα επιχειρήματα και οι παρατηρήσεις των μερών εξετάστηκαν και ελήφθησαν δεόντως υπόψη, στις περιπτώσεις που χρειαζόταν.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 παράγραφος 2 του κανονισμού (ΕΚ) αριθ. 1676/2001 αντικαθίσταται από τα ακόλουθα:

« 2. Ο οριστικός δασμός αντιντάμπινγκ που εφαρμόζεται στην καθαρή τιμή «ελεύθερο στα σύνορα της Κοινότητας» πριν από την επιβολή δασμού, για τα προϊόντα καταγωγής των ακόλουθων χωρών είναι :

Χώρα | Εταιρεία | Οριστικός δασμός (%) | Πρόσθετος κωδικός Taric |

Ινδία | Ester Industries Limited 75-76, Amrit Nagar Behind South Extension Part-1 Νέο Δελχί - 110.003 Ινδία | 17,3 | A026 |

Ινδία | Flex Industries Limited A-1, Sector 60 Noida 201 301 (U.P.) Ινδία | 0 | A027 |

Ινδία | Garware Polyester Limited Garware House 50-A, Swami Nityanand Marg Vile Parle (East) Mumbai 400 057 Ινδία | 6,8 | A028 |

Ινδία | Jindal Poly Films Limited 56 Hanuman Road Νέο Δελχί 110.001 Ινδία | 0 | A030 |

Χώρα | Εταιρεία | Οριστικός δασμός (%) | Πρόσθετος κωδικός Taric |

Ινδία | MTZ Polyfilms Limited New India Centre, 5th floor 17 Co-operage Road Mumbai 400.039 Ινδία | 18,0 | A031 |

Ινδία | Polyplex Corporation Limited B-37, Sector-1 Noida 201 301 Dist. Gautam Budh Nagar Uttar Pradesh Ινδία | 0 | A032 |

Ινδία | SRF Limited Express Building 9-10 Bahadur Shah Zaraf Marg New Delhi 110.002 Ινδία | 3,5 | A753 |

Ινδία | Όλες οι άλλες εταιρείες | 17,3 | A999 |

Κορέα | Kolon Industries Inc. Kolon Tower 1-23, Byulyang-dong Kwacheon-city Kyunggi-do Κορέα | 0 | A244 |

Κορέα | SKC Co. Ltd. Kyobo Gangnam Tower 1303-22, Seocho 4 Dong, Seocho Gu Seoul 137-074 Κορέα | 7,5 | A224 |

Κορέα | Toray Saehan Inc. 17F, LG Mapo B/D 275 Kongdug-Dong Mapo-Gu Seoul 121-721 Κορέα | 0 | A222 |

Κορέα | HS Industries Co. Ltd. Kangnam Building, 5th floor 1321, Seocho-Dong Seocho-Ku Seoul Κορέα | 7,5 | A226 |

Χώρα | Εταιρεία | Οριστικός δασμός (%) | Πρόσθετος κωδικός Taric |

Κορέα | Hyosung Corporation 450, Kongduk-Dong Mapo-Ku Seoul Κορέα | 7,5 | A225 |

Κορέα | KP Chemical Corporation No. 89-4, Kyungun Dong Chongro-Ku Seoul Κορέα | 7,5 | A223 |

Κορέα | Όλες οι άλλες εταιρείες | 13,4 | A999» |

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, […]

Για το Συμβούλιο

Ο Πρόεδρος

[1] ΕΕ L 56 της 6.3.1996, σ. 1.

[2] ΕΕ L 340 της 23.11.2005, σ. 17.

[3] ΕΕ L 227 της 23.8.2001, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 366/2006 του Συμβουλίου (ΕΕ L 68 της 8.3.2006, σ. 6).

[4] ΕΕ L 316 της 10.12.1999, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 367/2006 του Συμβουλίου (ΕΕ L 68 της 8.3.2006, σ. 15).

[5] ΕΕ L 56 της 6.3.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2117/2005 (ΕΕ L 340 της 23.12.2005, σ. 17).

[6] ΕΕ L 227 της 23.8.2001, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 366/2006, (ΕΕ L 68 της 8.3.2006, σ. 6).

[7] ΕΕ L 316 της 10.12.1999, σ. 1.

[8] ΕΕ L 68 της 8.3.2006, σ. 15. Κανονισμός, όπως τροποποιήθηκε τελευταία με τον κανονισμό του Συμβουλίου (EΚ) αριθ. XXX/2006 (ΕΕ L XX της XX.XX.2006, σ. XX)